Περιεχόμενα

# Ανάλυση παλινδρόμησης

Πραγματοποιεί ανάλυση γραμμικής, λογαριθμικής παλινδρόμησης ή παλινδρόμησης δύναμης ενός συνόλου δεδομένων που περιλαμβάνει μία εξαρτώμενη μεταβλητή και πολλαπλές ανεξάρτητες μεταβλητές.

Για παράδειγμα, μια απόδοση καλλιεργειών (εξαρτώμενη μεταβλητή) μπορεί να σχετίζεται με τις βροχοπτώσεις, τις συνθήκες θερμοκρασίας, την ηλιοφάνεια, την υγρασία, την ποιότητα του εδάφους και πολλά άλλα, που όλες τους είναι ανεξάρτητες μεταβλητές.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Δεδομένα - Στατιστικά - Παλινδρόμηση

#### Από τη διεπαφή με καρτέλες:

Επιλέξτε Δεδομένα - Στατιστικά - Παλινδρόμηση

Στο μενού Δεδομένα της καρτέλας Δεδομένα, επιλέξτε Στατιστικά - Παλινδρόμηση.

Για περισσότερες πληροφορίες για την ανάλυση παλινδρόμησης, δείτε το αντίστοιχο άρθρο της βικιπαίδειας.

## Δεδομένα

### Περιοχή ανεξάρτητων μεταβλητών (X):

Εισαγάγετε νια μόνο περιοχή που περιέχει πολλαπλές ανεξάρτητες παρατηρήσεις μεταβλητών (κατά μήκος στηλών ή γραμμών). Όλες οι παρατηρήσεις μεταβλητών Χ πρέπει να εισαχθούν η μία δίπλα στην άλλη στον ίδιο πίνακα.

### Περιοχή εξαρτημένης μεταβλητής (Y):

Εισαγάγετε το εύρος που περιέχει την εξαρτημένη μεταβλητή της οποίας πρόκειται να υπολογιστεί η παλινδρόμηση.

### Και οι δύο περιοχές X και Y έχουν ετικέτες

Επιλέξτε για να χρησιμοποιήσετε την πρώτη γραμμή (ή στήλη) των συνόλων δεδομένων ως ονόματα μεταβλητών στην περιοχή εξόδου.

### Προκύπτει:

Η αναφορά του επάνω αριστερού κελιού της περιοχής όπου θα εμφανίζονται τα αποτελέσματα.

#### Ομαδοποιημένα κατά:

Επιλέξτε αν τα δεδομένα εισόδου έχουν διάταξη στηλών ή γραμμών.

## Τύποι παλινδρόμησης εξόδου

Ορισμός του τύπου παλινδρόμησης. Υπάρχουν τρεις διαθέσιμοι τύποι:

- Γραμμική παλινδρόμηση: βρίσκει μια γραμμική συνάρτηση με τη μορφή y = b + a1.[x1] + a2.[x2] + a3.[x3] ..., όπου ai είναι η i-στη κλίση, [xi] είναι η i-στη ανεξάρτητη μεταβλητή και b είναι η τομή που ταιριάζει καλύτερα στα δεδομένα.

- Λογαριθμική παλινδρόμηση: βρίσκει μια λογαριθμική καμπύλη με τη μορφή y = b + a1.ln[x1] + a2 .ln[x2] + a3.ln[x3] ..., όπου ai είναι ο i-στός συντελεστής, b είναι η τομή και ln[xi] είναι ο φυσικός λογάριθμος της i-στής ανεξάρτητης μεταβλητής, που ταιριάζει καλύτερα στα δεδομένα.

- Παλινδρόμηση δύναμης: βρίσκει μια καμπύλη δύναμης με τη μορφή y = exp( b + a1.ln[x1] + a2.ln[x2] + a3.ln[x3] ...), όπου ai είναι η i-στή δύναμη, [xi] είναι η i-στή ανεξάρτητη μεταβλητή και b είναι η τομή που ταιριάζει καλύτερα στα δεδομένα.

## Επιλογές

### Επίπεδο εμπιστοσύνης

Μια αριθμητική τιμή μεταξύ 0 και 1 (αποκλειστική), η προεπιλογή είναι 0,95. Το Calc χρησιμοποιεί αυτό το ποσοστό για να υπολογίσει τα αντίστοιχα διαστήματα εμπιστοσύνης για καθεμία από τις εκτιμήσεις (δηλαδή τις κλίσεις και την τομή).

### Υπολογισμός υπολοίπων

Επιλέξτε εάν θα συμμετάσχετε ή θα αποχωρήσετε από τον υπολογισμό των υπολοίπων, κάτι που μπορεί να είναι επωφελές σε περιπτώσεις όπου σας ενδιαφέρουν μόνο οι εκτιμήσεις κλίσεων και τομών και τα στατιστικά τους. Τα υπόλοιπα δίνουν πληροφορίες για το πόσο αποκλίνουν τα πραγματικά σημεία δεδομένων από τα προβλεπόμενα σημεία δεδομένων, με βάση το μοντέλο παλινδρόμησης.

### Εξαναγκασμός της τομής στο μηδέν

Υπολογίζει το μοντέλο παλινδρόμησης χρησιμοποιώντας το μηδέν ως τομή, αναγκάζοντας έτσι το μοντέλο να περάσει από την αρχή.

Σχετικά θέματα

Δειγματοληψία

Περιγραφική στατιστική

Ανάλυση διακύμανσης (ANOVA)

Συσχέτιση

Συνδιακύμανση

Εκθετική εξομάλυνση

Κυλιόμενος μέσος όρος

Ανάλυση παλινδρόμησης

Έλεγχος t κατά ζεύγη

Έλεγχος F

Έλεγχος Z

Έλεγχος χι στο τετράγωνο

Ανάλυση Φουριέ